Μελέτη της παραγωγής καρμπαπενεμασών σε πολυανθεκτικά στελέχη Pseudomonas aeruginosa με τη χρήση μοριακών τεχνικών:
Creators: name: Μελέτης, Γεώργιος Ιωάννη
Publisher: name: Aristotle University of Thessaloniki
Year: 2010
Subjects: Pseudomonas aeruginosa
Καρμπαπενεμάσες
VIM-2
Carbapenemases

description: Η Pseudomonas aeruginosa είναι ένας ευκαιριακά παθογόνος για τον άνθρωπο μικροοργανισμός, ο οποίος αποτελεί τα τελευταία χρόνια ένα από τα σημαντικότερα αίτια νοσοκομειακών λοιμώξεων. Ο μικροοργανισμός αυτός διαθέτει μηχανισμούς ενδογενούς αντοχής στα αντιβιοτικά ενώ παράλληλα έχει την ικανότητα να αποκτά νέους μηχανισμούς αντοχής μέσω μεταφερόμενων γενετικών στοιχείων. Από τα β-λακταμικά αντιβιοτικά, οι καρμπαπενέμες με σημαντική αντιψευδομοναδική δράση είναι πολύτιμες για την εμπειρική αντιμικροβιακή χημειοθεραπεία των λοιμώξεων από P. aeruginosa. Η ανάπτυξη αντοχής στελεχών P. aeruginosa στις καρμπαπενέμες πραγματοποιείται μέσω συνδυασμού μηχανισμών, όπως η ελαττωμένη έκφραση πορινών, η υπερέκφραση αντλιών ενεργητικής εκροής, η υπερπαραγωγή β-λακταμασών τύπου AmpC και η παραγωγή καρμπαπενεμασών η οποία συνήθως οφείλεται στην πρόσληψη πλασμιδίων ή ιντεγκρονίων. Στην παρούσα μελέτη προσδιορίστηκε η παραγωγή καρμπαπενεμασών σε ένα δείγμα 40 πολυανθεκτικών στελεχών P. aeruginosa που απομονώθηκαν στο Μικροβιολογικό Εργαστήριο του Γενικού Νοσοκομείου Θεσσαλονίκης “Ιπποκράτειο” από 26/04/09 έως 27/11/09. Ο έλεγχος για πιθανή παραγωγή καρμπαπενεμασών έγινε με συνδυασμό φαινοτυπικών δοκιμασιών (EDTA, DDST) και μοριακών τεχνικών (PCR, Sequencing) με τη χρήση ειδικών εκκινητών. Με τις μεθόδους αυτές βρέθηκαν 21 στελέχη (ποσοστό 52,5%) που παρήγαγαν τη VIM-2 καρμπαπενεμάση. Η κλωνική συγγένεια μεταξύ των στελεχών που έφεραν το γονίδιο VIM-2 ελέγχθηκε με τη διενέργεια ERIC PCR με την οποία βρέθηκε ότι ανήκαν σε επτά διαφορετικούς κλώνους. Τα αποτελέσματα της μελέτης είναι ανησυχητικά και θέτουν ζητήματα λήψης επιδημιολογικών μέτρων για τον περιορισμό της εξάπλωσης των καρμπαπενεμασών σε άλλα στελέχη P. aeruginosa καθώς και σε στελέχη διαφορετικών ειδών.
description: Pseudomonas aeruginosa is an opportunistic pathogen associated with a range of nosocomial infections. This microorganism is noted for its intrinsic resistance to antibiotics and for its ability to acquire genes encoding resistance determinants. Among the beta-lactam antibiotics, carbapenems with antipseudomonal activity are important agents for the therapy of infections due to P. aeruginosa. The development of carbapenem resistance among P. aeruginosa strains is multifactorial. Reduced porin expression, increased expression of efflux systems, increased chromosomal cephalosporinase activity and plasmid or integron-mediated carbapenemases have all been defined as contributory factors. In the present study carbapenemase production among 40 multidrug resistant P. aeruginosa strains isolated from clinical specimens in the Clinical Microbiology Department of Hippokratio General Hospital of Thessaloniki between 26/04/09 and 27/11/09 was determined. Phenotypic tests (EDTA, DDST) as well as molecular techniques (PCR, Sequencing) with specific primers were used and 21 P. aeruginosa strains (52,5%) were found to produce VIM-2 carbapenemase. The clonal relatedness among strains carrying blaVIM-2 genes was determined by ERIC PCR showing the presence of seven different patterns. The results of the study are alarming and pose infection control issues in order to prevent the spread of carbapenemase encoding genes to unrelated clones or to other bacterial species.